На основу члана 27. став 10. и члана 29 став 1. Закона о јавној својини („Службени гласник РС“ број 72/11, 88/13, 105/14, 104/16 – други закон, 108/16, 113/17, 95/2018 и 153/20), члана 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других, имовинских права, као и поступцима јавног надметања и прикупљања писмених понуда („Службени гласник РС“ број 16/2018), члана 18. став 1. Одлуке о прибављању, располагању и управљању стварима у јавној својини града Ниша („Службени лист града Ниша“ број 80/21 – пречишћен текст и 85/21) и члана 37. став 1. тачка 16. Сатута града Ниша („Службени лист града Ниша“ број 88/2008, 143/2016 и 18/2019), Скупштина града Ниша, на седници одржаној дана \_\_\_\_\_\_\_\_\_2022. године, донела је

**Р Е Ш Е Њ Е**

I Покреће се поступак прибављања непокретне имовине стечајног дужника  Пољопривредно индустријски комбинат Ниш, ДП – у стечају, МБ: 07212003, чија је продаја оглашена дана 04.02.2022. године, на порталу Агенције за лиценцирање стечајних управника, као стечајни управник стечајног дужника:

* Задружни дом у Горњем Матејевцу код Ниша - Пословна зграда за коју није утврђена делатност, укњижен у Листу непокретности број 784 за КП 3240/2 у КО Горњи Матејевац, и то као објекат број 1, структуре Пр+1, укњижене површине 1004 м2 (земљиште под објектом)а фактичке површине по 1.678 м², правни статус: објекат изграђен без одобрења за градњу, врста права: држалац, облик својине: друштвена, обим удела 1/1;
* Продавница у селу Доња Врежина **-** Пословна зграда за коју није утврђена делатност, која се налази у центру села Доња Врежина, у Нишу, укњижена у Листу непокретности број 23 на КП 667 у КО Доња врежина, и то објекат број 1, укњижене површине 55 м2, правни статус: објекат изграђен пре доношења прописа о изградњи објеката, врста права: својине, облик својине: приватна својина стечајног дужника, обим удела 1/1;
* Oбјекат 29. Новембар у Кнез селу, који се налази на ободу центра села Кнез село у Нишу, укњижен у Листу непокретности број 1319 на КП 2478/1 у КО Кнез село, и који се састоји од:

Зградe прехрамбрене индуструје и производње пића, број објекта 1, укњижене површине у основи 747 м2 а фактичке површине према налазу вештака 929,90 м² (приземан објекат са делом П+1), правни статус: објекат изграђен без одобрења за градњу, врста права: својина, облик својине: друштвена својина стечајног дужника, обим удела 1/1,

Зградe прехрамбрене индуструје и производње пића (гараже), број објекта 2, укњижене површине у основи 177 м², правни статус: објекат изграђен без одобрења за градњу, врста права: својина, облик својине: друштвена својина стечајног дужника, обим удела 1/1,

Помоћног објекатa број 3, укњижене површине у основи 7 м² , правни статус: Објекат изграђен без одобрења за градњу, врста права: својина, облик својине: друштвена својина стечајног дужника, обим удела 1/1 и

Катастарска парцела број 2478/1 у КО Кнез село, по врсти земљиште у грађевинском подручју, укупне површине 4616 м², облик својине друштвена својина стечајног дужника, обим удела 1/1.

* Kућа у Kнез селу**,** која се налази у центру села, укњижена у Листу непокретности број 1319 на КП 102 у КО Кнез село као породична стамбена зграда, број објекта 1, укњижене површине у основи 46 м2 а фактичке површине 92 м² - П+1, правни статус: објекат изграђен пре доношења прописа о изградњи објеката, врста права: својина, облик својине: приватна својина стечајног дужника, обим удела 1/1 и Катастарска парцела број 102 у КО Кнез село, по врсти земљиште у грађевинском подручју, укупне површине 236 м², облик својине друштвена својина стечајног дужника, обим удела 1/1.
* Друга имовина стечајног дужника  Пољопривредно индустријски комбинат Ниш, ДП – у стечају, МБ: 07212003, која се отуђује у складу са одредбама Закона о стечајном поступку („Службени гласник Републике Србије“ број 84/2004 и 85/2005) и Закона о Агенцији за лиценцирање стечајних управника („Службени гласник Републике Србије“ број 89/2015).

II Почетна цена јавног надметања за непокретности из става I, алинеја прва овог решења износи 9.864.979,00 динара, алинија друга истог става износи 565.855,00, алинија трећа истог става износи 7.303.259,00 динара и алинија четврта истог става износи 176.135,00 динара.

Непокретности из става I овог решења прибавиће се у висини вредности која се утврди у јавном надметању у складу са Законом о јавној својини и расположивим средствима у буџету града Ниша.

Одобрава се уплата депозита на име учешћа у јавном надметању у износу који је утврђен огласом за продају имовине јавним надметањем стечајног дужника Пољопривредно индустријски комбинат Ниш, ДП – у стечају оглашен од стране Агенције за лиценцирање стечајних управника.

III Овлашћује се члан Градског већа Ненад Станковић за заступање града Ниша у поступку јавног надметања за отуђење непокретне имовине стчајног дужика индустријски комбинат Ниш, ДП – у стечају.

IV У поступку прибављања непокретности из става I овог решења поступа се у свему у складу са Законом о јавној својини, Уредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других, имовинских права, као и поступцима јавног надметања и прикупљања писмених понуда и Одлуке о прибављању, располагању и управљању стварима у јавној својини града Ниша.

V Ово решење је објавити у „Службеном листу града Ниша“.

 Број:\_\_\_\_\_\_\_\_\_\_\_

 У Нишу\_\_\_\_\_\_\_\_\_\_\_2022. године

СКУПШТИНА ГРАДА НИША

 ПРЕДСЕДНИК

 др Бобан Џунић

 О Б Р А З Л О Ж Е Њ Е

 Агенција за лиценцирање стечајних управника, као стечајни управник стечајног дужника огласила је дана 04.02.2022. године продају непокретне имовине стечајног дужника Пољопривредно индустријски комбинат Ниш, ДП – у стечају.

 У складу са чланом 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016 - други закон,108/2016, 113/2017), о прибављању ствари и располагању стварима у својини јединице локалне самоуправе под условима прописаним законом, одлучује орган јединице локалне самоуправе одређен у складу са законом и статутом јединице локалне самоуправе. Чланом 29. став 1. истог закона непокретне ствари прибављају се у јавну својину и отуђују из јавне својине полазећи од тржишне вредностин непокретности, коју је проценио порески или други надлежни орган или лиценцирани проценитељ, у поступку јавног надметања, односно прикупљањем писмених понуда, ако законом није другачије одређено.

Чланом 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ број 16/2018), непокретности у јавној својини и друга имовинска права прибављају се и отуђују, односно уступају у поступку јавног надметања или прикупљања писмених понуда, а изузетно непосредном погодбом, под условима утврђеним Законом и овом уредбом.

Чланом 18. став 1.Одлуке о прибављању, располагању и управљању стварима у јавној својини града Ниша („Службени лист града Ниша“ број 5/2018, 26/2018, 18/2019 и 62/2021), о прибављању непокретних ствари у јавну својину Града, односно о отуђењу непокретних ствари из јавне својине Града, одлучује Скупштина града.

Почетна цена јавног надметања за непокретности из става I, алинеја прва овог решења износи 9.864.979,00 динара, алинија друга истог става износи 565.855,00, алинија трећа истог става износи 7.303.259,00 динара и алинија четврта истог става износи 176.135,00 динара, што укупно износи 17.910.228,00 динара, а исте ће се прибавити у јавну својину града Ниша за вредност која се утврди у јавном надметању у складу са Законом о јавној својини и расположивим средствима у буџету града Ниша.

Како се ради о објектима који су коришћени као Дом културе и Задружни дом у сеоским срединама, те у том смислу представљају објекте у јавној употреби, као и пословни и стамбени објекти који могу бити од значаја за Град Ниш, сматра се целисходним прибављање истих у јавну својину Града Ниша.

ГРАДСКА УПРАВА ЗА ИМОВИНУ И ОДРЖИВИ РАЗВОЈ

 В.Д. ЗАМЕНИКА НАЧЕЛНИКА

 Милан Николић